Bya Mary Nambwayo
Mu kaweefube w’okukuuma obutonde, ebibiina n’abantu ssekinnoomu bavuddeyo okukola sigiri, amanda, ebikozesebwa okukuma essigiri n’ebintu ebirala bingi n’ekiruubirirwa kino ate n’okwanguyiza abantu ssaako okukekkereza obudde nga bategeka ebyokulya.
Mu mwoleso ogwategekeddwa ku kisaawe kya UMA Show Ground e Lugogo abantu ab’enjawulo boolesezza ebintu bye bakola nga bayita mu mitendera egy’enjawulo basobole okukuuma obutonde era twayogeddeko n’abamu ku bye batunda n’okukola okulaba bwe bituukiriza omulamwa.
Micheal Oboth ow’e Kampala agamba nti, balina essigiri eyitibwa Envirofit Super Saver Stove ng’eno okugikola kyava mukunoonyereza okwakolebwa Bbanka y’ensi yonna, minisitule y’ebyamasannyalaze n’abantu bannakyewa.
Ekiruubirirwa ky’okukola sigiri eno kwali kubeera ng’esobola okukomya enkyukakyuka y’obudde n’okukomya okwonoona embeera y’obudde, okukomya obulabe obuva ku mukka.
Eno era eyamba okukekkereza amafuta, amanda n’enku ebivaako okusaanyaawo ebibira, era ekigero kyayo eky’okukendeeza kiri ku bitundu 58 ku 100.
Efumba mangu, ekendeeza omukka ku bitundu 68 ku 100, ate ng’okozesebwa buli wamu.
Enkozesa yaazo
Ogikuma okozesa amanda n’ebikozesebwa ebirala, wabula erina swiiki eyongeza n’okukendeeza bw’oba ofumba.
Ebbeeyi yaayo esinziira kukifo w’ogiguzo n’agikuguza wabula nga bw’ogikwata obulungi ewangaala.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn